সবাই জানেন, সচিন তেন্ডুলকর দামী বিএমডব্লিউ গাড়ি উপহার দিয়েছেন রিও অলিম্পিক্সের পদকজয়ী পিভি সিন্ধু, সাক্ষী মালিক-সহ দীপা কর্মকার ও গোপীচন্দকে। ‘মাস্টার ব্লাস্টার’ই গাড়ির চাবি তুলে দিয়েছেন এঁদের হাতে।
রবিবার হায়দরাবাদের পি গোপীচন্দ ব্যাডমিন্টন অ্যাকাডেমিতে একটি অনুষ্ঠানের আয়োজন করা হয়েছিল। সেই অনুষ্ঠানে হাজির ছিলেন মুম্বইকর। তিনিই রিও অলিম্পিক্সের সফল অ্যাথলিটদের হাতে বিএমডব্লিউ গাড়ির চাবি তুলে দেন। এই পর্যন্ত পড়ে অনেকেই মনে করতে পারেন, এই খবরে নতুনত্ব কিছু নেই। এ তো পুরনো খবর।পাঠকদের উদ্দেশে বলা যাক, তাঁরা খবরের ভিতরের খবরটা জানেন না। পিভি সিন্ধু, সাক্ষী মালিক, দীপা কর্মকার, গোপীচন্দকে গাড়ি দেওয়ার আসল মালিক কিন্তু সচিন নন।

সিন্ধুর পাশে দাঁড়িয়ে থাকা এই ব্যক্তিই আসলে বিএমডব্লিউ দিয়েছেন। 
পিছনের মানুষটাকে কেউ চেনেন না। তিনি নেপথ্যেই থেকে গিয়েছেন। কেউ তাঁর নাম জানলেন না, তাঁকে চিনলেনও না। সবাই জানলেন সচিনই বুঝি রিও অলিম্পিক্সের সফলদের গাড়ি দিলেন। আসলে গাড়ি দেওয়ার মালিক চামুন্ডেশ্বরনাথ। তিনি আবার হায়দরাবাদ ডিস্ট্রিক্ট সংস্থার প্রেসিডেন্ট। তিনিই চার জনকে বিএমডব্লিউ গাড়ি কিনে দিয়েছেন। চামুন্ডেশ্বরনাথ হায়দরাবাদের এক জন ব্যবসায়ীও বটে। এক অনুষ্ঠানের আয়োজন করে সচিনকে দিয়ে গাড়ির চাবি তিনি তুলে দিয়েছেন সাক্ষীদের হাতে। নিজে থেকে গিয়েছেন পর্দার আড়ালে। 
আরও পড়ুন— 
দীপাদের একটা করে গাড়ি উপহার সচিনের। সিন্ধুকে কেন দুটো?